།རང་འདོད་ལྷས་ནི་གྲོལ་བ་སྩོལ། །ལྷག་མས་ལས་ནི་
རྗེས་མཐུན་པས། །ཞི་སོགས་ལས་བྱས་ཤེས་པར་བྱ། །ཞེས་འབྱུང་ངོ་། །བཅུ་པ་དང་ཞུ་
- 753 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
བའི་རྫས་རྣམས་ཞལ་དང་། འབྲུ་ལ་སོགས་པའི་གོང་བུ་རྣམས་ཕྱག་དུ་དབུལ་ལོ། །སླར་
ཡང་མཆོད་ཅིང་བསྟོད་ལ། ཨོཾ་ཧེ་རུ་ཀ་ཛ་ལ་ཛ་ལ་ཧཱུྃ་ཞེས་ལན་གསུམ་བརྗོད་པས། མེ་
ལྷའི་ཐུགས་ཀའི་དཀྱིལ་འཁོར་དང་བཅས་པ་ཐམས་ཅད་འབར་བ་དང་བཅས་པའི་
མེའི་ཕུང་པོ་གྱུར་པར་བལྟའོ། །འཇིག་རྟེན་པའི་མེ་ལྷ་མཆོད་པའོ། །ཡན་ལག་བཞི་
རྫོགས་ཆོ་ག་ཡིས། །དཀྱིལ་འཁོར་བསྒྲུབས་ནས་གསང་སྔགས་དང་། །ཕྱི་ནང་ཡིད་ལས་
བྱུང་བས་མཆོད། །རྫས་རྣམས་སོ་སོའི་སྔགས་ཀྱིས་ནི། །སྤྱིའམ་ལྷ་ཡི་གྲངས་ཀྱིས་སམ།
།ལྔའམ་རྣམ་ལྔ་གཞན་ལ་གཅིག །རེ་རེའི་མཐར་ཡང་མཆོད་བསྟོད་བྱ། །གཏོར་མས་
མཆོད་ནས་དངོས་གྲུབ་བསླང་། །གཤེགས་སུ་གསོལ་ནས་ཞེས་སྨོས་ཏེ། །སླར་ཡང་
བསངས་ཤིང་སྦྱངས་ནས། སྟོང་པའི་ངང་ལས་ཇི་སྙེད་བཤད་པའི་སྲུང་བའི་འཁོར་ལོ་
དང་། གཞལ་ཡས་ཁང་གདན་དང་བཅས་པ་བསྐྱེད་པའི་དབུས་སུ། གཙོ་བོ་མངོན་བྱང་
དང་། འཁོར་འབྱིན་པའི་ཚུལ་གྱིས་བསྐྱེད་ནས། སྟེང་གི་ཆ་ལ་རྩ་བ་དང་བརྒྱུད་པར་
བཅས་པའི་བླ་མ་རྣམས་ནས། དུར་ཁྲོད་དུ་ཆོས་སྐྱོང་བ་དང་འཇིག་རྟེན་སྐྱོང་བ་ཐམས་
ཅད་དང་། ཡུལ་ཉི་ཤུ་རྩ་བཞིའི་དཔའ་བོ་དང་རྣལ་འབྱོར་མ་ཐམས་ཅད་གསལ་བར་
དམིགས་ལ། གོ་ཆ་གཉིས་བཅིངས་ནས། ཨོཾ་བཛྲ་ཧེ་རུ་ཀ་ཨེ་ཧྱ་ཧི་བྷ་ག་ཝཱན་ཨཱི་ཧ་ཝཱ་
ཀྱ་ཧ་བ་ཡེ་ན་ཙ་པཉྩ་ཨ་མྲྀ་ཏེ། ཨཉྙཾ་པྲ་ཏཱིཙྪ་སཾ་པཱུ་ཛཾ་པྲ་སཱ་དྷཱ་ཡཱ་མི་ཞེས་བརྗོད་ནས་ཡེ་
ཤེས་པ་སྤྱན་དྲངས་ལ། ཨོཾ་ཛྙཱ་ན་ཨགྣ་ཡེ་ཞེས་པ་ལ་སོགས་པས་སྔ་མ་བཞིན་བྱོན་ཟན་
ཕུལ་ནས་དམ་ཚིག་པ་ལ་བསྟིམ་ལ། དཀྱིལ་འཁོར་གྱི་ལྷ་ཡོངས་སུ་རྫོགས་པའི་དབང་
གི་ལྷ་སྤྱན་དྲངས་ཏེ། མཆོད་ཅིང་གསོལ་བ་བཏབ་པས་སྔ་མ་ལྟར་དབང་བསྐུར་ནས།
རིགས་ཀྱི་བདག་པོའི་རྒྱས་བཏབ་ལ་ལྷ་ཐམས་ཅད་ཀྱང་སེམས་དཔའ་སུམ་བརྩེགས་སུ་
བལྟའོ། །དེ་ནས་སྔགས་ཀྱིས་མཆོད་ནས། ཕྱིའི་མཆོད་པ་རྣམས་དངོས་སུ་དབུལ་ཞིང་།
- 754 -

ཆོས་རྒྱལ་འཕགས་པའི་གསུང་འབུམ།
ནང་བདུད་རྩི་དང་མཉེས་པ་དང་། ཡིད་ལས་བྱུང་བའི་མཆོད་པས་མཆོད་ནས། རྐང་
པ་བརྒྱད་པ་གཉིས་ཀྱིས་བསྟོད་ལ། བསྲེག་རྫས་དབུལ་བའི་ཚུལ་ནི་ཤིན་ཏུ་བསྡུས་པ་ལ།
དཀྱིལ་འཁོར་གྱི་ལྷ་ཚོགས་སྤྱི་ལ་བསྲེག་རྫས་ཚང་བ་ལན་ཅིག་དབུལ་ཏེ།
ཨོཾ་སརྦ་ཏ་ཐཱ་
ག་ཏ་ཤྲཱི་ཙཀྲ་སམྦ་ར་མཎྜ་ལ་ཙ་ཀྲ་སརྦ་བཱི་ར་ཡོ་གི་ནཱི་ཞེས་ཐོག་མ་དང་། སརྦ་པཱ་པཾ་
ཤཱནྟིཾ་ཀུ་རུ་ལ་སོགས་པ་སོ་སོའི་སྤེལ་ཚིག་སྦྱར་བ་ཐོག་མར་དང་ཐ་མར་ཅི་རིགས་པ་
བརྗོད་ཅིང་། བར་དུ་ནི་རྫས་རང་རང་གི་སྔགས་བརྗོད་པས་ཡམ་ཤིང་ལ་སོགས་པ་
རྣམས་སྔ་མ་ལྟར་ཕུལ་ནས་མཆོད་པ་རྣམས་ཀྱིས་མཆོད་ལ། ཆོས་དབྱིངས་རྣམ་དག་ལ
སོགས་པའི་བསྟོད་པ་རྣམས་ཀྱིས་བསྟོད་དོ། །རྒྱས་པ་ལ་ནི། དབྱངས་སྐྱོང་ངམ། ཡི་གེ་
བདུན་པ་སྔོན་དུ་འགྲོ་བས་བཅོམ་ལྡན་འདས་དང་། རྡོ་རྗེ་ཕག་མོའི་ཉེ་སྙིང་གིས་ཡུམ་
དང་། ཨོྃ་བཛྲ་ཌཱ་ཀི་ནཱི་ཡེ་ལ་སོགས་པ་སྔོན་དུ་འགྲོ་བས་ལྷ་རྣམས་དང་། ཨོཾ་ཨཱཿཧཱུྃ་སྔོན
དུ་འགྲོ་བས་དུར་ཁྲོད་ན་གནས་པ་རྣམས་ལ་ཕུལ་ནས། བསྲེག་རྫས་རྣམས་རྫོགས་པའི་
མཐར་སོ་སོའི་མཚན་ནམ། སྔགས་སྔོན་དུ་འགྲོ་བས་མཆོད་དེ། སོ་སོའི་བསྟོད་པས་
བསྟོད་ནས་གསོལ་བ་གདབ་བོ། །འབྲིང་ལ་ནི། གཙོ་བོ་ཡབ་ཡུམ་ལ་ཡོངས་སུ་རྫོགས་པ་
གཅིག་དང་། འཁོར་ལོ་རེ་རེའི་ལྷའི་སྔགས་སྔོན་དུ་འགྲོ་བ་དང་། ཨོཾ་སརྦ་་ྨ་ཤཱ་ན་ཨ་
ཝ་བཱ་སི་ནི་ཞེས་སྔོན་དུ་འགྲོ་བས་དུར་ཁྲོད་ན་གནས་པ་རྣམས་ལ་ལན་གཅིག་ཕུལ་
ནས། སོ་སོའི་མཐར་ཡང་མཆོད་ལ། ཐབས་དང་ཤེས་རབ་མཆོག་གི་རྣལ་འབྱོར་དང་།
།སྦས་པའི་ཡུལ་ལྔའི་དཔལ་ལས་བསྐྲུན་གྱུར་པའི། །བཅུ་གསུམ་རྡོ་རྗེ་འཛིན་པའི་སའི་
རང་བཞིན། །བདེ་བ་ཆེན་པོའི་འཁོར་ལོར་ཕྱག་འཚལ་ལོ། །སྲིད་ཞི་མཉམ་ཉིད་གནས་
ཀྱི་མཆོག་བཞུགས་ཤིང་། །སྟོང་ཉིད་སྙིང་རྗེ་གཉིས་སུ་མེད་པའི་བདག །ཡང་དག་ཏིང་
ངེ་འཛིན་གྱི་ངོ་བོ་ཉིད། །བདེ་མཆོག་བདེ་བའི་དཔལ་ལ་ཕྱག་འཚལ་ལོ། ཁྲོ་བས་ཁྲོ་
- 755 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
ষ
དང་ཆགས་པས་ཆགས་པ་དང་། །རྨོངས་པས་ཀུན་རྨོངས་ཉིད་དང་སྤྲོས་པ་ཡིས། །སྤྲོས་
པའི་མཚན་མ་རབ་ཏུ་ཞི་མཛད་པ།
ཁྲོ་ཆགས་འབར་བའི་སྐུ་ལ་ཕྱག་འཚལ་ལོ། །གཉིས་
མེད་ཁྱབ་བདག་གཡུང་དྲུང་བདེ་ཆེན་ཐུགས། །ཀུན་ནས་སྐུ་དང་ཀུན་ནས་དབྱངས་
ལྡན་ཞིང་། །ཀུན་ཏུ་རྣམ་པར་འཕྲུལ་བའི་ཆོ་འཕྲུལ་ཅན། །ཀུན་མཛད་ཀུན་སྡུད་ཧེ་རུ་
ཀ་དཔལ་འདུད། །རྒྱལ་བ་ཀུན་གྱི་བསྐྱེད་དང་རོལ་པའི་ཡུམ། །དངོས་གྲུབ་མ་ལུས་པ་
ནི་ཀུན་གྱི་གཞི། །གནས་རྣམས་ཀུན་ལ་དབང་སྒྱུར་དབང་ཕྱུག་མ། །རྡོ་རྗེ་ཕག་མོའི་སྐུ་
ལ་ཕྱག་འཚལ་ལོ། །ལུས་དང་ཚོར་བ་ཆོས་དང་སེམས་དང་ནི། །རྒྱལ་བ་ཀུན་གྱི་ཡོན་
ཏན་ངོ་བོ་ཉིད། །དཔའ་བོ་ཆེན་པོའི་ཞལ་བཞིའི་སྤྱོད་ཡུལ་བ། །སྙིང་པོའི་རྣལ་འབྱོར་
མ་བཞིའི་ཞབས་ལ་འདུད། །གནས་དང་ཉེ་གནས་ལས་བྱུང་དེར་གནས་ཤིང་། །རབ་
དགའ་དྲི་མེད་སར་གནས་ཚུལ་འཛིན་པ། །འདུན་པ་བརྩོན་འགྲུས་དཔྱོད་པའི་སེམས་
དང་ནི། །དད་བརྩོན་དྲན་དང་ཏིང་འཛིན་རྣམ་དག་པ། །རྒྱལ་བ་ཀུན་གྱི་ཐུགས་ཀྱི་
གསང་བའི་བདག །མཁའ་ལ་ཀུན་སྤྱོད་ནམ་མཁའི་མདོག་མཚུངས་པ། །ས་བླ་སྦྱོང་
མཛད་ཐུགས་ཀྱི་འཁོར་ལོ་ཡི། །དཔའ་བོ་དཔའ་མོའི་ཚོགས་ལ་ཕྱག་འཚལ་ལོ། །ཞིང་
དང་ཉེ་ཞིང་ཚནྡོ་ཉེ་ཚནྡོ། །དཔལ་ལས་བྱུང་ཞིང་དེ་དག་ནས་འོད་བྱེད་དང་། །འོད་
འཕྲོ་སྦྱང་དཀའ་མངོན་གྱུར་སར་གནས་ཚུལ། །ཤེས་རབ་དད་བརྩོན་དྲན་དང་ཏིང་ངེ་
འཛིན། །ཤེས་རབ་ཏིང་འཛིན་བརྩོན་འགྲུས་རྣམ་དག་པ། །གསུང་གི་ངོ་བོ་ས་སྤྱོད་བྱུ་
རུའི་མདོག །ས་སྟེང་སྦྱོང་མཛད་གསུང་གི་འཁོར་ལོ་ཡི། །དཔའ་བོ་དཔའ་མོའི་ཚོགས་
ལ་ཕྱག་འཚལ་ལོ། །འདུ་བ་ཉེ་འདུ་དུར་ཁྲོད་ཉེ་བ་ཡི། །དུར་ཁྲོད་ལས་བྱུང་དེར་གནས་
རིང་སོང་དང་། །མི་གཡོ་ལེགས་པའི་བློ་གྲོས་ཆོས་སྤྲིན་ཚུལ། །དགའ་བ་སྦྱངས་པ་ཆོས་
འབྱེད་དྲན་བཏང་སྙོམས། །ལྟ་བ་རྟོགས་དང་ངག་དག་སྐུ་ཡི་དངོས། །ས་འོག་སྤྱོད་ཚུལ
- 756 -

ཆོས་རྒྱལ་འཕགས་པའི་གསུང་འབུམ།
ཟླ་བའི་མདོག་མཚུངས་པ། །ས་འོག་སྦྱོང་མཛད་སྐུ་ཡི་འཁོར་ལོ་ཡི། །དཔའ་བོ་དཔའ་
མོའི་ཚོགས་ལ་ཕྱག་འཚལ་ལོ། །འཐུང་གཅོད་ཉེ་འཐུང་ལས་བྱུང་དེར་གནས་ཤིང་།
།དཔེ་མེད་ཡེ་ཤེས་ཆེན་པོའི་ཚུལ་འཛིན་ཅིང་། །ལས་དང་འཚོ་བ་རྩོལ་བ་དྲན་པ་དང་།
།དགེ་བ་བསྐྱེད་དང་སྲུང་དང་མི་དགེ་བ། །སྤོང་དང་མི་བསྐྱེད་ངོ་བོ་རྣམ་དག་པ། །རྒྱལ་
བའི་དམ་ཚིག་ཕྲིན་ལས་ངོ་བོ་ཉིད། །སྣ་ཚོགས་ཀུན་ཏུ་སྤྱོད་པ་སྣ་ཚོགས་མདོག །དམ་
ཚིག་འཁོར་ལོའི་དཔའ་མོ་རྣམས་ལ་འདུད། །ལུས་དང་འབྱུང་བ་རྣམ་པར་དག་པའི་
དངོས། །ཟག་མེད་ཡེ་ཤེས་ཆེན་པོའི་སྤྱོད་ཡུལ་ཉིད། །སྣོད་ཀྱི་འཇིག་རྟེན་ཀུན་ནས་
ཡོངས་སྦྱོང་བའི། །རྒྱལ་བའི་གཞལ་མེད་ཁང་ལ་ཕྱག་འཚལ་ལོ། །སྒོ་བརྒྱད་གནས་གྱུར་
འཇིག་རྟེན་ཆོས་སྦྱོང་བའི། །དུར་ཁྲོད་ཆེན་པོ་བརྒྱད་ནི་ལེགས་གནས་ནས། །དཀྱིལ་
འཁོར་མཆོད་དང་འབྱུང་པོ་ཡོངས་སྡུད་དང་། །སྒྲུབ་པ་པོ་ལ་དངོས་གྲུབ་མཆོག་སྟེར་
བ། །ཕྱོགས་བདག་ཞིང་སྐྱོང་གྲུབ་པ་རིག་འཛིན་དང་། །མཁའ་འགྲོ་མ་དང་ཀླུ་དབང་
ལ་སོགས་པ། །སྡེ་བརྒྱད་བཙུན་མོ་སྲས་དང་གཡོག་བཅས་སོགས། །དུར་ཁྲོད་གནས་པ་
རྣམས་ལ་ཕྱག་འཚལ་ལོ། །མི་རྟོག་ཡེ་ཤེས་རྡོ་རྗེའི་རང་བཞིན་ཅན། །མི་ཕྱེད་སྲིད་ཞིའི་
ཕྱོགས་ལས་རྣམ་རྒྱལ་བ། །མི་གཡོ་བརྟན་པའི་རང་བཞིན་ཡེ་ཤེས་ཀྱི། །མེ་དཔུང་འབར་
བ་སྲུང་བའི་འཁོར་ལོར་འདུད། །ཅེས་སོ་སོར་སྦྱར་ལ་བསྟོད་ནས་གསོལ་བ་གདབ་ལ།
དེ་ནས་ཡོན་བདག་ཡོད་ན་ལག་པ་གཡས་པའི་མཐེ་བོ་ནས་བཟུང་ནས་ཡི་གེ་བདུན་
པ་སྤེལ་ཚིག་དང་བཅས་པའི་དགང་བླུགས་བདུན་དབུལ་ལོ། །དེ་ནས་གཏོར་མ་དང་པོ་
དཀྱིལ་འཁོར་གྱི་ལྷ་ཚོགས་ལ་ཕུལ་ནས། སླར་ཡང་མཆོད་ཅིང་བསྟོད་དེ། འདོད་པའི་
དོན་ལ་གསོལ་བ་བཏབ་ལ། བཀྲ་ཤིས་ཀྱི་ཚིགས་སུ་བཅད་པ་བརྗོད་ནས། མ་འབྱོར་པ་
དང་ཉམས་པ་དང་། །གང་ཡང་བདག་རྨོངས་བློ་ཡིས་ནི། །བགྱིས་པ་དང་ནི་བགྱིད་
- 757 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སྩལ་བ། །དེ་ཀུན་མགོན་པོས་བཟོད་པར་མཛོད། །ཅེས་ལན་གསུམ་བཟོད་པར་གསོལ་
ནས། ཡི་གེ་བརྒྱ་པ་བརྗོད་པའི་མཐར། རྡོ་རྗེ་བསྡམས་པ་ཕྱེ་བ་བཀྲོལ་ནས་སེ་གོལ་
གཏོགས་ལ། ཨོཾ་ཧེ་རུ་ཀ་མཿཞེས་གཤེགས་སུ་གསོལ་ཏེ། ཐལ་བའི་རྡུལ་ཅུང་ཟད་དཔྲལ་
བ། མགྲིན་པ། སྙིང་ག་རྣམས་སུ་རེག་ནས། དམ་ཚིག་པ་བདག་ལ་བསྡུའོ། །འཇིག་རྟེན་
ལས་འདས་པའི་མེ་ལྷ་མཆོད་པ་སྟེ་དངོས་གཞིའོ། །སྔོན་བཞིན་དུ། མེ་ལྷ་མཆོད་ནས་དེ་
ཉིད་དང་། །ཕྱོགས་སྐྱོང་རྣམས་ལ་གཏོར་མ་དབུལ། །བཟོད་པར་གསོལ་ནས་གཤེགས་
སུ་གསོལ། །སྨོན་ལམ་བཏབ་ཅིང་བདག་ཉིད་བསྲུང་། །ལས་ཀྱི་རྗེས་བསྡུ་ཐལ་བ་རྣམས།
།རྒྱ་མཚོར་འབབ་པའི་ཆུ་བོར་དོར། །ཞེས་སྨོས་ཏེ། མེ་འབར་བའི་དབུས་དེ་ཉིད་དུ་
འཇིག་རྟེན་པའི་མེ་ལྷ་འཁོར་དང་བཅས་པ་སྔ་མ་བཞིན་གསལ་བཏབ་ནས། མཆོད་
ཅིང་བསྟོད་ལ་བསྲེག་རྫས་རྣམས་རྫོགས་པར་ཕུལ་ནས།
ཡོན་གྱི་བདག་པོས་མཐེ་བོ་
ནས་བཟུང་སྟེ།
ལས་དང་འབྲེལ་པའི་མེ་ལྷའི་རང་སྔགས་ཀྱིས་དགང་བླུགས་བདུན་
ཕུལ་ནས། མཁའ་འགྲོ་སྤྱི་གཏོར་ལྟར་བྱིན་གྱིས་བརླབས་པའི་གཏོར་མ་མེ་ལྷ་དང་
ཕྱོགས་སྐྱོང་རྣམས་ཀྱི་རང་སྔགས་སྔོན་དུ་འགྲོ་བའི། ན་མཿ སརྦ་ཏ་ཐཱ་ག་ཏེ་བྷྱོཿ། ལ་
སོགས་པ་བདུན་ནམ་གསུམ་གྱིས་ཕུལ་ཏེ། མཆོད་ཅིང་བསྟོད་ནས་བཟོད་པར་གསོལ་
ལ། ཨོཾ་ཨགྣ་ཡེ་ཛ་ཧི་སྭ་ཨརྦཉྩེ་ཝ་པ་ར་ཨརྦཉྩེ། སཱ་དྷི་ཏྭཾ་གཙྪ་ཧ་བྱ་བྷུ་ཀ ཞེས་བརྗོད་དེ།
སྤྱན་དྲངས་པའི་ཕྱག་རྒྱ་ཕྱིར་བསྐྱེད་ནས། སེ་གོལ་བརྡབས་ལ་ཡེ་ཤེས་པ་གཤེགས་སུ་
གསོལ་ཏེ། དམ་ཚིག་པ་སྔ་མ་ལྟར་བདག་ལ་བསྡུས་ནས། རྡོ་རྗེ་ཐལ་མོ་སྙིང་གར་སྦྱར་ཏེ།
བསྔོ་བ་དང་། སྨོན་ལམ་རྣམ་པར་དག་པ་བཏབ་ནས། གོ་ཆ་གསུམ་གྱིས་བདག་ཉིད་
བསྲུངས་ལ་སླར་ཡང་ཡི་གེ་བརྒྱ་པ་བརྗོད་ནས། རྡོ་རྗེ་བསྡམས་པའི་ཕྱག་རྒྱ་ལས་གུང་
མོ་གཉིས་བརྐྱང་པས་ཕུར་བུ་རྣམས་བཟུང་ནས། ཨོཾ་བཛྲ་ཀཱི་ལི་ཀཱི་ལི་ཞེས་བརྗོད་ཅིང་
- 758 -

ཆོས་རྒྱལ་འཕགས་པའི་གསུང་འབུམ།
ཕྱུང་ལ། མདའ་དང་ཚོན་སྐུད་ལ་སོགས་པ་རྣམས་བསྡུས་ཏེ་ཐལ་བ་དང་། རྡུལ་ཚོན་
དང་།
མཆོད་རྫས་དམན་མ་མ་ལུས་པ་བསྡུས་པ་རིན་པོ་ཆེའི་སྣོད་དུ་བླུགས་ལ་རོལ་
མོའི་སྒྲ་དང་བཅས་པས་རྒྱ་མཚོར་འབབ་པའི་ཆུ་བོར་དོར་བས་ཆུ་ལ་གནས་པའི་
སེམས་ཅན་རྣམས་ཀྱི་དོན་དུ་འགྱུར་རོ། །དེ་ནས་དགའ་སྟོན་རྒྱ་ཆེན་པོ་ལ་ལོངས་སྤྱད་
དོ། །ཚུལ་འདི་ཧེ་རུ་ཀ་དཔལ་གྱི། །སྔགས་ཀྱི་ནུས་པ་འབྱིན་པ་དང་། །ཐུན་མོང་བ་དང་
ཁྱད་པར་གྱི། །དངོས་གྲུབ་ཐོབ་བྱེད་མཆོག་ཏུ་གསུངས། །ཇི་སྐད་དུ་དཔལ་ཡང་དག་
པར་སྦྱོར་བའི་རྒྱུད་ལས། ལྷ་ཡི་ཁ་ནི་མེ་རུ་གསུངས། །སྦྱིན་སྲེག་དེ་ཉིད་རྣམ་པར་གནས།
།སྦྱིན་སྲེག་གིས་ནི་ལྷ་རྣམས་ཚིམ། །ཚིམ་ནས་དངོས་གྲུབ་རབ་ཏུ་སྩོལ། །གང་ཞིག་སྔགས་
ཀྱི་ལྷག་ཆད་དག །སྦྱིན་སྲེག་གིས་ནི་དེ་ཀུན་དགང་། །སྐུ་གསུམ་མཆོག་ནི་རྩེ་ལས་སྐྱེས།
།དེ་ཕྱིར་སྦྱིན་སྲེག་རབ་ཏུ་བསྔགས། །ཞེས་བྱ་བ་ལ་སོགས་པ་འབྱུང་བ་ལྟར་རོ། །མེ་
འབྲུག་རྒྱལ་གྱི་ཟླ་བ་ཡི། །ཡར་གྱི་ངོ་ཡི་ཚེས་བཅུ་ལ། །ཧུ་ཆུ་ཞེས་བྱའི་གྲོང་ཁྱེར་དུ།
།ལེགས་པར་བྲིས་པ་འདི་རྫོགས་སོ།། །།
རྒྱལ་བའི་གསུང་རབ་གཅེས་པའི་མཛོད་འཛིན་ཡང་དག་གྲུབ་བརྙེས་བླ་མ་བརྒྱུད་
པ་ལས་འོངས་པའི། །དངོས་གྲུབ་འགུག་བྱེད་ལས་ཀྱི་མཆོག་རབ་སྦྱིན་སྲེག་ཆོ་གའི་རྣམ་
གཞག་རིམ་པར་རབ་གསལ་བ། །ཆོས་ཀྱི་རྒྱལ་པོ་བཟང་པོའི་ཞབས་ཀྱི་ཞབས་རྡུལ་གུས་
ལེན་འཕགས་པའི་མིང་དང་ལྡན་པ་ཡིས། །ལེགས་པར་བསྡེབས་ལས་བསོད་ནམས་མེ་
འོད་རབ་ཏུ་འབར་བས་སྡུག་བསྔལ་བུད་ཤིང་བསྲེག་པར་ཤོག །སློབ་དཔོན་སྤྱོད་པའི་
རྡོ་རྗེས་མཛད་པའི་རྗེས་སུ་འབྲངས་ནས། འཁོར་ལོ་སྡོམ་པའི་སྦྱིན་སྲེག་གི་ལག་ཏུ་བླང་
བའི་རིམ་པའི་སྡོམ་ཉི་ཤུ་བདུན་པ་ཞེས་བྱ་བ་སྦྱར་ནས། ལོ་བཅུ་དྲུག་ལོན་པའི་རྗེས་
ལྕགས་མོ་ལུག་གི་ལོ། ཁྲའི་ཟླ་བ་ལ་ཆོས་འདི་ལ་དད་པ་དང་འདུན་པ་ཐོབ་པ་རང་གི་
- 759 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ།
སློབ་མ་སྟོན་པ་ཤེས་རབ་ཅེས་བྱ་བས། ཡང་ནས་ཡང་དུ་གསོལ་བ་བཏབ་ནས་དགེ་
སློང་སྔགས་འཆང་བ་འཕགས་པ་ཞེས་བྱ་བ་དེ་ཉིད་ཀྱིས། ཅང་ཏོའི་ཕོ་བྲང་ཆེན་པོར་
སྦྱར་བ་འདི་ཡོངས་སུ་རྫོགས་སོ།། །།
- 760 -

ཆོས་རྒྱལ་འཕགས་པའི་གསུང་འབུམ།